અમદાવાદ, 15 સપ્ટેમ્બર : અમદાવાદની નવી ઓળખ બનેલા જાણીતા પ્રોજેક્ટ સાબરમતી રિવરફ્રન્ટ ખાતે ભારતના વડાપ્રધાન નરેન્દ્ર મોદી અને ચીનના રાષ્ટ્રપતિ ક્ઝી જિનપિંગની બેઠક યોજાવાની છે. આ જ જગ્યાએ 17 સપ્ટેમ્બરે રાત્રે સાંસ્કૃતિક કાર્યક્રમ બાદ રાત્રિભોજનું આયોજન કરવામાં આવ્યું છે. આ સમગ્ર આયોજનને ભવ્ય બનાવવા માટે ગુજરાત સરકારે સાબરમતી રિવરફ્રન્ટને સજાવટ અને શણગારવાની કામગીરી યુદ્ધના ધોરણે પૂર્ણ કરી છે.